AURA วิ่ง 2% เก็งผลงาน Q4 โตต่อ รับเทศกาลปีใหม่-ตรุษจีนหนุนยอดขาย
AURA บวก 2% โบรกชี้ผลงานไตรมาส 4/65 จะเติบโตต่อเนื่องถึงไตรมาส 1/66 รับไฮซีซั่นของการขายทองคำเป็นของขวัญในช่วงเทศกาลปีใหม่ และช่วงเทศกาลตรุษจีน
AURA บวก 2% ลุ้นผลงานไตรมาส 4/65 จะเติบโตต่อเนื่องถึงไตรมาส 1/66 รับไฮซีซั่นของการขายทองคำเป็นของขวัญในช่วงเทศกาลปีใหม่ และช่วงเทศกาลตรุษจีน
9 ธ.ค. 2565

ผู้สื่อข่าวรายงานว่า วันนี้ (9 ธ.ค.65) ราคาหุ้น บริษัท ออโรร่า ดีไซน์ จำกัด (มหาชน) หรือ AURA ณ เวลา 10:42 น. อยู่ที่ระดับ 16.80 บาท บวก 0.40 บาท หรือ 2.44% สูงสุดที่ระดับ 16.90 บาท ต่ำสุดที่ระดับ 16.40 บาท ด้วยมูลค่าการซื้อขาย 163.06 ล้านบาท

นายพิสุทธิ์ งามวิจิตรวงศ์ ผู้อำนวยการอาวุโส ฝ่ายวิเคราะห์หลักทรัพย์ บล.กสิกรไทย เปิดเผยว่า ผลประกอบการในไตรมาส 4/65 จะเติบโตต่อเนื่องถึงไตรมาส 1/66 ถือเป็นช่วงของไฮซีซั่นของการขายทองคำเป็นของขวัญในช่วงเทศกาลปีใหม่ และต้นปีก็จะเข้าสู่ช่วงเทศกาลตรุษจีนด้วย ซึ่งจะช่วยสนับสนุนยอดขายทองคำรูปพรรณของบริษัท จึงแนะนำ “ซื้อ”